**SUOMEN FITNESSURHEILU RY:N TIIMISOPIMUS 2018**

Tiimisopimus on voimassa allekirjoituspäivästä lähtien toistaiseksi ja sen hinta määräytyy hallituksen päätöksellä joka vuosi erikseen.

Tiimimaksu maksetaan kalenterivuosittain Suomen Fitnessurheilu ry:n tilille:
FI12 5612 1120 3141 06.

Maksun yhteydessä tiimin nimi tulee olla merkittynä. Tiimimaksu tulee olla maksettuna viimeistään 30 päivää ennen kilpailuja. Vuonna 2018 tiimimaksu on 200 €

# **Tiimin rekisteröinti**

1. Tiimi voi olla yritys tai rekisteröity yhdistys.
2. Tiimin nimi esiintyy kilpailijan nimen yhteydessä virallisissa osanottajaluetteloissa, kilpailun kuulutuksissa ja virallisissa tuloksissa, jotka toimitetaan mediaan. Jos nimi on pitkä ja/tai kaksiosainen, sitä voidaan käytännön syistä lyhentää, koska tuloksissa ei ole mahdollista käyttää rajatonta määrää merkkejä, koska se riippuu myös kilpailijan etu- ja sukunimen pituudesta. Suomen Fitnessurheilu ry. voi hylätä liian pitkän nimen ja ehdottaa siitä lyhyempää versiota.
3. Tiimin nimessä pitää olla nimike ”team” tai ”tiimi”. Tiimin nimessä ei saa olla Finland-, Finnish, Suomen- tai Suomi-sanoja.
4. Suomen Fitnessurheilu ry. voi olla hyväksymättä tiimin nimeä, mikäli nimi ei erotu riittävästi jo rekisteriin merkityistä tai se on harhaanjohtava tai hyvän tavan vastainen.
5. Tiimi on velvollinen ilmoittamaan omat perustietonsa Suomen Fitnessurheilu ry:lle erillisellä tiimien perustieto-lomakkeella.Perustietolomake lähetetään täytettynä osoitteeseen: mailto:info@suomenfitnessurheilu.fi
6. Tiimisopimus on allekirjoitettava ja lähetettävä Suomen Fitnessurheilu ry:lle osoitteeseen mailto:info@suomenfitnessurheilu.fi. Tiimisopimus on voimassa toistaiseksi. Kun tiimin vastuuhenkilöt vaihtuvat tai tiimin nimi vaihtuu, on tiimisopimus uusittava.
7. Tiimi on velvollinen osallistumaan vähintään kerran vuodessa Suomen Fitnessurheilu ry:n järjestämään tiimien ja valmentajien koulutuspäivään.
8. Tiimillä on oltava yksi vastuuvalmentaja, joka on suorittanut I-tason Fitnessvalmentajakoulutuksen. Muussa tapauksessa urheilija ei voi edustaa ko. tiimiä syksyn 2018 kilpailuista alkaen

**Tiimin jäsenet**

1. Jokaisessa tiimissä pitää olla vähintään kaksi (2) voimassa olevan Suomen Fitnessurheilu ry:n kilpailulisenssin lunastanutta kilpailijaa.
2. Tiimin vastaavan / team manageri on vastuussa kilpailijoistaan ja huoltajistaan, jotta kilpailupaikalla ei tule mitään ongelmia mm. huoltaja- korttien suhteen.
3. Tiimin täytyy pitää kirjaa kilpailijoistaan ja järjestää heille kilpailuihin toimiva huoltajapalvelu. Tiimi pitää myös huolen, että huoltajien ja kilpailijoiden yhteistyö toimii kilpailuissa.

**Antidoping**

1. Tiimi hyväksyy, että mahdollisissa dopingtapauksissa sille voidaan antaa huomautus, varoitus tai se voidaan sulkea kilpailutoiminnan ulkopuolelle, jos joku sen kilpailijoista antaa positiivisen dopingnäytteen tai se sallii tiimin jäsenien dopingin käytön.
2. Suomen Fitnessurheilu ry:llä on oikeus olla hyväksymättä tiimiä mukaan toimintaansa, mikäli sille on huomautettu, varoitettu tai se on suljettu pois kilpailutoiminnasta.
3. Jos tiimiä edustanut urheilija antaa positiivisen doping-näytteen myös tiimin nimi annetaan julkisuuteen.

**IFBB:n ja Suomen Fitnessurheilu ry:n säännöt**

1. Tiimi on ja kaikki sen alaiset toimijat ovat velvollisia noudattamaan Suomen Fitnessurheilu ry:n kilpailu- ja yleisiä sääntöjä sekä SFU:n antidopingohjelmaa ja IFBB:n sääntöjä.
2. Tiimi voidaan erottaa Suomen Fitnessurheilu ry:n toiminnasta, mikäli sitä edustava taho (tiimi itse tai sitä edustava kilpailija) toimii Suomen Fitnessurheilu ry:n kilpailu- ja yleisten sääntöjen vastaisesti tai kilpailee muiden fitness- tai kehonrakennusliittojen kilpailuissa.
3. Tiimin jäsenenä tai sen toiminnassa ei saa olla muiden fitness- tai kehonrakennusliittojen tai -järjestöjen kilpailijoita tai toimitsijoita.

Kun tiimi ja siitä vastaava henkilö hyväksyy nämä säännöt sekä Suomen Fitnessurheilu ry:n kilpailu- ja yleiset säännöt sekä sitoutuu noudattamaan SFU:n antidopingohjelmaa omassa toiminnassaan, tiimi voidaan hyväksyä Suomen Fitnessurheilu ry:n viralliseksi tiimiksi.

Tiimin nimi ja virallinen lyhenne:

Tiimin vastaavan allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimen selvennys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tiimin vastuuvalmentajan allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimen selvennys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lähetä tämä sopimus allekirjoitettuna PDF-dokumenttina sähköpostiosoitteeseen: info@suomenfitnessurheilu.fi